**Részvételi- és játékszabályzat – „Töltsd le a Fradi applikációt, regisztrálj szurkolói profilt és játssz, hogy te legyél az a szerencsés, aki megnyeri a páros utazást a csapattal egy nemzetközi idegenbeli csoportmérkőzésünkre, vagy Botka Endre Slovan meccsen viselt mezét, vagy a Fradi termékek egyikét!”**

A Ferencvárosi Torna Club (székhelye: 1091, Budapest, Üllői út 129.) és az FTC Zrt. /székhelye: 1091, Budapest, Üllői út 129. (a továbbiakban: **Szervezők**) által szervezett és lebonyolított „Töltsd le a Fradi applikációt, regisztrálj szurkolói profilt és játssz, hogy te legyél az a szerencsés, aki megnyeri a páros utazást a csapattal egy nemzetközi idegenbeli csoportmérkőzésünkre, vagy Botka Endre Slovan meccsen viselt mezét, vagy a Fradi termékek egyikét!” elnevezésűnyereményjátékban (továbbiakban: **Játék**) kizárólag azon devizabelföldi, magyar állampolgár, természetes személy vehet részt, aki nem esik a 4. pontban meghatározott kizárt személyek körébe (továbbiakban: Játékos), és aki a Játék időtartama alatt a 2. pontban meghatározott feltételeket teljesíti.

A Játékban való részvétel a jelen hivatalos Részvételi- és Játékszabályzat (a továbbiakban: **Szabályzat**) automatikus elfogadását jelenti.

1. **A Játék ideje**

**2022.08.17., 15:00 – 2022.08.29., 18:00**

**Játék meghosszabbítva: 2022.09.05., 18:00-ig**

1. **A Játék menete, Nyeremény, sorsolás**
   1. Játék menete

A Játékban történő részvétel feltételei, hogy a Játékos letöltse a Fradi applikációt, profilt regisztráljon, és helyesen válaszoljon egy kérdésre a Fradi applikációban. A Játék 2022. augusztus 17-én, 15 órakor indul a Fradi applikációban.

* 1. Nyeremény

A Játék végét követően, a fenti feltételt teljesítő Játékosok között összesen 13 db Nyertes kerül kisorsolásra véletlenszerű módszerrel, akik az alábbi nyeremények **(a továbbiakban: Nyeremény)** egyikére válnak jogosulttá:

* **1 db VIP meccsélmény 2 fő részére az őszi nemzetközi idegenbeli csoportmérkőzések egyikére, amelyet a klub határoz meg. Az élmény tartalmaz 2 db retúr repülőjegyet a csapattal, 2 db I. kategóriás belépőjegyet az idegenbeli nemzetközi csoportmérkőzések egyikére, továbbá szállást, étkezést és transzfert 2 fő részére.**
* **1 db Botka Endre által a Slovan-FTC meccsen viselt idegenbeli mérkőzés mez**
* **1 db Zipes hoodie címerrel**
* **1 db Barna címeres bőr pénztárca**
* **1 db Zöld-fehér kötött sál címerrel**
* **1 db Bajnokcsapat 33. férfi zöld póló**
* **1 db Hűtőtáska**
* **1 db Faborítású flaska**
* **1 db Utazó elsősegélytáska**
* **1 db Jegyzetfüzet**
* **1 db Bőr kulcstartó**
* **1 db Fradi befőttes üvegpohár**
* **1 db Mez alakú hűtőmágnes**

A Játékosok a fent meghatározott nyereményre a sorsolás sorrendjében válnak jogosulttá.

A fent meghatározott megnyerhető 1 db VIP meccsélmény, a Nyeremény Nyertesével a sorsolást követően egyeztetett módon kerül kiadásra. A Nyeremény tárgyának változtatási jogát a Szervezők fenntartják.

A Nyeremény másra át nem ruházható és készpénzre, más termékre vagy egyéb kedvezményre sem váltható, vagy vonható össze.

A nyereményeket a Szervezők szállítják házhoz ingyenesen, amennyiben a Játékos Magyarországi címet ad meg kiszállítási címként. Ha a Játékos külföldi címet ad meg kiszállítási címként, úgy a Szállító nem tudja a Nyereményt eljuttatni a Játékos részére.

* 1. Sorsolás

**A sorsolás időpontja: 2022.09.05. 19:00 óra.**

A sorsolás nem nyilvános. Véletlenszerű kézi módszerrel történik.

A Játékban való részvétel a Játékosok számára ingyenes.

1. **Nyertes értesítése**

A Szervezők a sorsolást követően a Fradi applikációban megadott e-mail címen veszik fel a Nyertesekkel a kapcsolatot. A Nyertesnek a Szervezőknek kell válaszolnia e-mailben. A nyertes Játékos az e-mail üzenet elküldésétől számított 5 (öt) naptári napon belül köteles válaszolni a Szervezőknek, így a Szervezőkkel felvenni a kapcsolatot a Nyeremény és annak átvételének körülményeiről történő egyeztetés érdekében. A Szervezők nem vállalják a felelősséget a Játékos hibás adatszolgáltatásából (pl. helytelen email cím megadása) eredő elmaradásokért, károkért.

Amennyiben a Nyertes 5 naptári napon belül nem veszi fel e-mailben a kapcsolatot a Szervezőkkel, akkor a Nyereményre való jogosultsága megszűnik.

Ha a Játékos cselekvőképességében korlátozott, úgy a Nyereménnyel kapcsolatos érdemi ügyintézésre, valamint a Nyeremény átvételére csak a törvényes képviselőjével, gondnokával együtt jogosult. Cselekvőképtelen nyertes esetén a Nyereménnyel kapcsolatos érdemi ügyintézésre, valamint a Nyeremény átvételére kizárólag a nyertes Játékos törvényes képviselője vagy gondnoka jogosult. A Nyertesről készített fotó készítéséhez és felhasználásához is a törvényes képviselő előzetes hozzájárulása szükséges.

1. **Játékból való kizárás. kizárt személyek köre**

A Játékból – a Szervezők megítélése alapján – kizárásra kerülnek azok a Játékosok, akik nem valós adatokkal, vagy nem valós Fradi applikáció profillal vesznek részt a Játékban, továbbá, ha ezt azért teszik, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító Játékosok kötelesek megtéríteni minden olyan kárt, amelyet a Játékkal összefüggésben a Szervezőknek okoztak. Továbbá a Szervezők fenntartja a jogot, hogy vitás esetben a Játékost kizárja a sorsolásból.

A Játékból ki vannak zárva a Szervezők, valamint a Játék szervezésében részt vevő egyéb 3. személyek dolgozói és mindezen személyek 2013. évi V. törvény (a továbbiakban „Ptk.”) 8:1.§-ában meghatározott közeli hozzátartozói.

1. **Egyéb rendelkezések**

A Nyereményt terhelő személyi jövedelemadó és egyéb járulékfizetési kötelezettséget a Szervezők viseli, azonban egyéb felmerülő költségek (pl. a Nyeremény átvételének helyszínére történő utazás költségei) a Nyertest terhelik. A 2.2. pontban meghatározott nemzetközi mérkőzésen való részvétel nyeremény tekintetében a Szervezők kizárólag a 2.2 pontban meghatározottakat (szállás, repülőjegy, belépőjegy, étkezés és transzfer 2 fő részére) biztosítják nyereményként. Az ezzel kapcsolatban felmerülő egyéb költség és kötelezettség teljesítése a Nyertes kötelezettsége, mint az adott országba történő beutazási feltételek teljesítése pl. vízumigénylés, beutazáshoz szükséges negatív CoVid teszt elvégzése, költségének viselése, költőpénz biztosítása stb.

A Játékosok a Játékban való részvételükkel tudomásul veszik és kifejezetten hozzájárulnak ahhoz, hogy

* részvételükkel minden tekintetben, kifejezetten elfogadják a Szabályzat minden rendelkezését;
* a Szervezők fenntartják a jogot, hogy a Nyereményeket nyilvános program keretében adják át, valamint külön díjazás nélkül és külön hozzájárulás – Játékos előzetes hozzájárulása/törvényes képviselő hozzájárulása -, esetén publikálja, felhasználja, vagy ismertesse a nyertes nevét és képmását a médiában és egyéb promóciós és reklám célokat szolgáló audio, fotó és videó anyagokban a Játékkal kapcsolatos kommunikációja során.

A Szervezők fenntartják maguknak a jogot, hogy minden a Játékhoz feltöltött leírást, hozzászólást, amely közerkölcsöt, mások vallási-, felekezeti, etnikai hovatartozását, etikai szabályt, egyéb jogot, jogszabályt stb. sért, vagy a Szervezők üzleti érdekeit, jó hírnevét vagy a jelen Szabályzatot sérti, vagy a Szervezők megítélése szerint bármely módon sértő, töröljön, vagy a hozzászólást jegyző résztvevőt a Játékból kizárja. Az esetleges jogsértő hozzászólásokért a felelősség kizárólag a jogsértő résztvevőt/felhasználót terheli.

Szervezők fenntartják a jogot a Játék megszakítására, felfüggesztésére. Amennyiben Szervezők felfüggesztik vagy megszakítják a Játékot, erről egyszerű közleményt jelentetnek meg a Szervezők a fradi.hu oldalon, illetve a Fradi applikációban.

Szervezők fenntartják a jogot, hogy a Szabályzatot indokolt esetben a Játékosok előzetes tájékoztatása mellett bármikor megváltoztassa.

1. **Adatkezelés**

A Játékosok a személyes adataik kezelésével összefüggésben a Játék Adatkezelési Tájékoztatójában érhet el bővebb tájékoztatást. Az Adatkezelési Tájékoztató elérhető [<https://www.fradi.hu/upload/e/c5/ezas6.pdf>] A Játékos érintetti jogairól a Szervezők 1. pontban megadott elérhetőségein érdeklődhet.

A jelen Szabályzat a fradi.hu oldalon érhető el. A Játékos a Játékban való részvétel előtt köteles tájékozódni a Szabályzat rendelkezéseiről, a Szervezők a tájékozódás elmulasztásából eredő esetleges következményekért felelősséget nem vállal.

Budapest, 2022. augusztus 28.